и за да се произнесе, съдът взе предвид следното:
Производството е по реда на чл. 129, ал. 3, във връзка с чл. 129, ал. 2, във вр. с чл. 127, ал. 1, т. 2, т. 4 и т. 5, и чл. 128, ал. 2 от ГПК.
Предявена е искова молба на П. А. П., с ЕГН *, от Г. Д., ул. “. К. № 4 срещу И. А. “Г. Д. по Т.”, Д. “Инспекция по Т.”, Г. П. О. – Г. С. за заплащане на сумата в размер на 200 000 лв. за времето от 2003 г. до момента, ведно със законната лихва върху главницата, считано от завеждането на исковата молба до окончателното й изплащане, както и разноските по делото.
С Определение № 921/04.09.2013 г. по Г. д. № 53/2013 г. по описа на ОС – Г. С. исковата молба е оставена без движение и на ищецът са дадени следните указания: 1/ да наведе фактически твърдения от какво произтичат претендираните от него 200 000 лв. и точно за какъв период от време се отнасят, както и да приведе заявения петитум в съответствие с направените уточнения; 2/ да посочи адреса на ответника; 3/ да внесе сумата в размер на 8 000 лв /осем хиляди лева/ по сметката на ОС – Г. С., представляваща дължимата такса за разглеждане на предявения иск и в същия срок да представи по делото доказателства за това и 4/ да представи един препис от уточнението на исковата молба – за връчване на насрещната по делото страна. Със същото определение на ищеца са указани последиците от неотстраняване на нередовностите в срок – връщане на исковата молба, по аргумент на чл. 129, ал. 3 от ГПК и прекратяване на производството по нея.  
Съобщението за констатираните нередовности, ведно с цитираното определение са връчени лично на ищеца на 11.09.2013 г., видно от приложената по делото разписка, но в предоставения срок /изтекъл на 18.09.2013 г. – работен ден/ и до настоящия момент нито едно от дадените указания не са изпълнени.
С оглед гореизложеното и на основание чл. 129, ал. 3, във връзка с чл. 129, ал. 2, във вр. с чл. 127, ал. 1, т. 2, т. 4 и т. 5, и чл. 128, ал. 2 от ГПК, исковата молба на П. А. П. срещу И. А. “Г. Д. по Т.”, Д. “Инспекция по Т.”, Г. П. О. – Г. С., предмет на Г. д. № 53/2013 г. по описа на ОС – Г. С. следва да бъде върната на подателя й и производството по делото да бъде прекратено. 
Предвид гореизложеното, съдът

О П Р Е Д Е Л И :

ВРЪЩА исковата молба на П. А. П. срещу И. А. “Г. Д. по Т.”, Д. “Инспекция по Т.”, Г. П. О. – Г. С., предмет на Г. д. № 53/2013 г. по описа на ОС – Г. С., на подателя й. 
ПРЕКРАТЯВА производството по Г. д. № 53/2013 г. по описа на ОС – Г. С., като недопустимо, поради неотстраняване на констатираните нередовности на исковата молба.
Определението подлежи на обжалване с частна жалба пред Апелативен съд – Г. Пловдив в едноседмичен срок от връчването му на ищеца.

ОКРЪЖЕН СЪДИЯ: